২০১১ সালে নোবেল বিজয়ী টমাস ট্রান্সট্রোমারের জন্ম সুইডেনের স্টকহোমে, ১৯৩১ সালের ১৫ এপ্রিল। পড়াশোনা স্টকহোম ইউনিভার্সিটিতে, মূল বিষয় মনোবিজ্ঞানের সঙ্গে ছিল ইতিহাস, ধর্ম ও সাহিত্য। প্রথম বই সেভেনটিন পোয়েমস বেরোয় ১৯৫৪ সালে। দ্বিতীয় বিশ্বযুদ্ধোত্তর স্ক্যান্ডিনেভিয়ান কবিদের মধ্যে তাঁকে ধরা হয় সর্বাগ্রগণ্য কবি বলে; সমালোচকরা বলছেন তাঁর কবিতা সহজবোধ্য, এমন-কি অনুবাদেও। সুইডেনের প্রলম্বিত শীতকাল, প্রকৃতির ছন্দ, প্রতিদিনের জীবন, ল্যান্ডস্কেপ আর পারিপার্শ্বিক সৌন্দর্যে নতুন অর্থ সঞ্চারের সাধনা তাঁর কবিতায় স্পষ্ট।